ΑΘΗΝΑ 15/7/2019

ΑΡ. ΠΡΩΤ.: 1801

**ΔΕΛΤΙΟ ΤΥΠΟΥ**

**Νοσοκομείο ΑΜΑΛΙΑΔΑΣ**

**Έκλεισε η Παθολογική κλινική επειδή οι Παθολόγοι μετακινούνται στο Νοσοκομείο Πύργου με απόφαση του Διοικητή του Νοσοκομείου.**

**Ο Διοικητής των Νοσοκομείων Πύργου και Αμαλιάδας (ενιαίο νομικό πρόσωπο) με απόφασή του 15/7/2019 μετακινεί τους δύο Παθολόγους της Αμαλιάδας στον Πύργου.**

**Ασφαλώς και θα πρέπει να υπάρχει κάλυψη Παθολογική στο Νοσοκομείο Πύργου, όχι όμως βάζοντας λουκέτο στο Νοσοκομείο Αμαλιάδας.**

Δύο είναι οι Παθολόγοι στην Αμαλιάδα και μετακινούνται εναλλάξ. Έτσι το Νοσοκομείο κλείνει την Παθολογική κλινική και δεν θα υπάρχει κάλυψη στα ΤΕΠ. **Δεν θα εφημερεύει!!! ΛΟΥΚΕΤΟ!!! Ακόμη και τα Κέντρα Υγείας έχουν Παθολόγους και εφημερεύουν καθημερινά.**

Πώς είναι δυνατόν μια ολόκληρη πόλη να μην διαθέτει την πιο απαραίτητη κλινική σε ένα περιφερειακό Νοσοκομείο;

Σας κοινοποιούμε την απόφαση.

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ